text: VÍDEO Detenen tres homes a Amposta per segrestar-ne un altre i torturar-lo durant 30 hores | Aguaita.cat
  VÍDEO Detenen tres homes a Amposta per segrestar-ne un altre i torturar-lo durant 30 hores
  per Aguaita.cat , 10 de setembre de 2019 a les 09:37 |
  Moment de la detenció | Mossos d'Esquadra
  Este és el tercer segrest que es resol enguany a les Terres de l'Ebre, tots en menys de 24 hores. Els tres detinguts van passar a disposició judicial el 8 de setembre i el jutge va decretar ingrés a presó per a dos d'ells i llibertat amb càrrecs per al tercer.
  Els agents van començar una investigació i van identificar una part dels segrestadors, arribant a la conclusió que la víctima podria estar retinguda a Amposta, en el domicili d'un dels raptors. Els segrestadors coneixien la víctima, la seua família i vivien en pobles molt propers a l'ïndia. A més, el segrest s'havia produït per reclamar un deute que la persona raptada havia contret amb un d'ells.
  La víctima va ser sotmesa a vexacions i agressions contínues durant gairebé 30 hores. Els segrestadors ho van gravar amb el telèfon mòbil i van enviar les imatges als familiars amb l'objectiu de pressionar-los perquè paguessen el rescat.